
עצי הזית בבית העמק:
בית העמק משופעת בעצי זית. מעל 300 עצים פרוסים ברחבי הקיבוץ ויוצרים את הנוף העיקרי והייחודי שלנו.
השנה גם התברכנו ביבול מצויין של זיתים על העצים – הכל מוקדש למסיק ולפרוייקט פולין (המסיק הקרוב מתוכנן סביב חג סוכות – בעוד כחודש).

אך מנגד, אנחנו עדים בשבועות האחרונים לכך שמפעם לפעם קורס ענף עמוס בזיתים, מכובד המשקל.
במס' מקרים, זיהינו בענפים שקרסו שבבסיסם (בחיבור של הענף לגבע הראשי) יש כתם פנימי כהה או שינוי במרקם היציב של העץ – מעין ריקבון התחלתי. בנוסף, לעיתים גם תופעה של התייבשות ענפים שלמים. גם בישובים שכנים מדווחים על תופעות דומות.
בעזרת הדר רודין, המלווה המקצועי שלנו, התחלנו בבדיקה של העניין מול הגורמים המקצועיים במשרד החקלאות, כדי לבחון אם מדובר במחלה/פטרייה/מזיק שגורם לתופעות, ואם כן מה הטיפול הנכון.

